פיוצ'ר פרופסי

פיוצ'ר פרופסי (Future Prophecy) הוא הרכב ישראלי של מוזיקה אלקטרונית. היוצר המרכזי בהרכב הוא חגי אלעזר. ההרכב החל את דרכו בשנת 1996 ומאז מופיע בפסטיבלים ומועדונים ברחבי העולם.

ההרכב הוציא עד היום שבעה אלבומים באורך מלא, ועוד מספר מיני אלבומים. כמו כן, עבד עם היוצרים Yahel ,X-Dream וסגיב כהן.

חגי אלעזר סבור שהורדות פיראטיות עוזרות להפצת המוזיקה ואינו מתנגד כלל להורדות בלתי חוקיות.

היסטוריה
פיוצ'ר פרופסי נוסדה על ידי חגי אלעזר (יליד אוגוסט 1975 מבאר שבע), מהנדס תוכנה במקצועו, אשר שימש כתקליטן במועדון הפורום בבאר שבע, את ההרכב ייסד יחד עם אחיו איתי. הם החלו לעבוד באולפן ביתי קטן שרכשו. הם הוציאו "טרקים" ראשונים ובהמשך הם חתמו חוזה בחברת התקליטים הליקון, שנה לאחר מכן הצמד סיים את עבודתו על האלבום הראשון. בשנת 2004 עזב איתי את ההרכב והוא מנהל כיום חברת הפקות.

בשנת 2006 יצר חגי את האוסף הראשון שלו, שכלל רצועות מוזיקליות של אמני טראנס מהארץ שנקרא Advanced Options 2. בשנת 2007 נבחר חגי לאמן המוזיקה האלקטרונית במגזין המוזיקה MixMag.

דיסקוגרפיה

אלבומי אולפן 
 1997 - Advanced_Options. רשימת הרצועות: (PsyCraft vs. Beat Hackers Night Drive (Future Prophecy Remix,Remix - Future Prophecy, Sesto Sento vs. Apocalypse - Trance In Motion, Time Lock - Inner Bright, Astral Projection - The Prophecy, Basic - Days Of Power, Freak Show - The Fantasy, Echotek - Your Inside Voice, B-Wicked - R U Ready, Atomic Pulse vs. Cyrus The Virus Unreal, Future Prophecy Feel The Vibration.
 1998 - Seeds Of Rage. האלבום כולל 9 רצועות ומציג את התפתחות ההרכב והטראנס הפסיכדאלי באותה שנה. האופי של האלבום מלודי בהשראת גואה. שמות השירים באלבום נלקחו משמות של אלים הודים ומקורות מיסטים. רשימת השירים: Akasha, Seeds Of Rage, Brahman, Jiva, Maya, Viveka, Varuna, Advaita, Indra.
 1999 - Shadows. האלבום כולל 8 רצועות ומאופיין במקצב אפל עם טמפו מהיר ושילובים של סימפולים מהחלל. האלבום יצא בשנת 1999 והיה שונה במאפיניו המוזיקליים מקודמיו. האלבום קוטלג בסצנת הטראנס הפסיכדלי כאלבום "לילי" מאשר מלודי, האלבום בלט בזכות הקונספט הייחודי, שבלט בכל האלבום עם אותם סאונדים שליוו את כל הרצועות באלבום. רשימת הרצועות: Freak, Nomad In Space, Picture Of The Universe, At The Rim Of Chasm Part 1, Dungeons Of Wander, At The Rim Of Chasm (Part 2), Reflection, Final Vision.
 2000 - Freak. האלבום כולל 9 רצועות ומאופיין במקצב שמח עם טמפו מהיר ושילובים של סימפולי שירה. האלבום יצא כהמשך לשיתוף הפעולה עם X-Dream. אלבום זה בלט בעיקר בבאסים עמוקים ובמקצבים שמחים ושילב מספר סגנונות ומוטיבים מוזיקליים כאשר הבולט בהם היה (Keep the frequency clear (LSD. רשימת הרצועות: Work Of Art, Assign 2, Radio Station, 8PM, Rock & Roll Ride, On The Edge, Funk Me, Keep The Frequency (L.S.D), Blue Side Of Me.
 2004 - Concept Of Love. האלבום כולל 12 רצועות מגוונות של טרקים בסגנונות שונים ומגוונים שמכילים מוטיבים של פלמנקו, רוק, טראנס פסיכדלי, פרוגרסיב ועוד. האלבום יצא לאחר הפוגה של כ-4 שנים שבהן חגי רכש השכלה והפך למהנדס תוכנה. באותם ימים החליט ההרכב לשנות כיוון ועזב את חברת התקליטים הליקון, לטובת חברת תקליטים שהייתה מקובלת יותר במוזיקה אלקטרונית B.N.E, וחתמו שם חוזה נוסף לשני תקליטים. אלבום זה היה שונה מקודמיו כאשר הטמפו (BPM) היה נמוך בהרבה מאלבומיו הקודמים, ומגוון הרצועות היו מאוד מוזיקליים ממה שהיה מקובל ב-טראנס פסיכדלי. מספר רצועות באלבום הפכו לפסי קול וקדימונים בתוכניות טלויזה ורדיו, הבולט בהם היה הקדימון של התוכנית My Music Magazin בערוץ המוזיקה הישראלי, שליווה את אחת הדמויות מהתוכנית ארץ נהדרת. החיסרון הבולט באלבום זה הוא הפגיעה בהופעות ההרכב בעולם מפני שהאלבום לא התאים לרחבות הריקודים בפסטיבלים ומועדונים כפי שקודמיו היו, ובנקודה זו חגי נפרד מאחיו איתי בתחום היצירה והמשיך לבדו. רשימת הרצועות: Revelations, My Way, The Truth Behind, Daydreams, My Brother On The Road, Inside Your Heart, Sexoofon, Desperado, Concept Of Love, A World That Anything Is Possible, Pains Of Loneliness, Love Yourself.
 2006 - Body Shaker. האלבום כולל 10 רצועות מגוונות של טרקים. אלבום זה היה מאופיין במלודיות מגוונות שהיו מבוססות על להיטי פופ משנות ה-80 ו ה-90, ומרצועות של פסי מוזיקת טראנס מתקדם שאפיינו את התקופה שהטראנס היה שרוי בה. האלבום שניים משיריו הידועים של ההרכב, Yashkef בשיתוף עם הזמר סגיב כהן ו-Gabriel (לא קל) רמיקס שחגי ביצע ללהקת היהודים. רשימת הרצועות: Body Shaker, Run Out System, Rock The Show, Sound Like A Melody, November Rain, UniSex, Keep On Rocking, Syncopa, Gabriel, Rashid.
 2009 - Special Edition. האלבום כולל 10 רצועות מגוונות של טרקים. עולם עשיר בצלילים שנמשך לאורך כל האלבום, בו יש שילובי גיטרה ובס קיק נקי וכוחני, איכותי וברמת הפקה שנוגעת ברקיע. טרקים גרובים מרקידים ומקפיצים עם צלילים נקיים ומלטפים. מה שמאפיין את האלבום בניגוד לאלבומים קודמים זה, שלרוב הטרקים אין תבנית אופיינית, אלה מספר קטעים מוזיקליים שונים בקטע אחד, רוב הרצועות באלבום משלבות גיטרות אקוסטיות וחשמליות שמשתלבות עם מלודיות קלאביות שאפיינו את סוף שנות ה-90.
 2012 - Wonderland. האלבום כולל 10 רצועות מגוונות של טרקים.
 2015 - Concept Of Love . האלבום כולל 11 רצועות מגוונות של טרקים.

סינגלים
 Summer of 99 (2001) האלבום כולל 3 רצועות בלבד שמאופיינות בעיקר בשינוי המוזיקלי של ההרכב. הרצועות באלבום מייצגות את זרם המועדונים, מוזיקה מלודית עם טמפו נמוך. הרצועות הן:Summer Of '99,Flying ,Viva.
 Daydream (2004): האלבום כולל 3 רצועות ושוחרר כמיני-אלבום מקדים לתקליט החמישי של ההרכב Concept Of Love. הסינגל מכיל 2 רצועות שכלולות האלבום Concept Of Love ורצועה אחת שלקוחה מהאלבום השני של ההרכב Seeds Of Rage. הרצועות הן: Daydream ,Indra Reloaded , Holyland.
 Yashkef (2006)

אוספים
Advanced Options הוא האוסף הראשון של פיוצ'ר פרופסי. האלבום כולל 12 רצועות ומציג את מיטב אומניה טראנס פסיכדלי.

קישורים חיצוניים
 

הרכבים מוזיקליים של אדם אחד
הרכבי טראנס ישראלים